મુંબઈ, 23 ડિસેમ્બર : બિગ બૉસ 8 શોમાં અત્યાર સુધી અનેક પ્રણય-કથાઓ ચર્ચામાં આવી ચુકી છે. ઉપેન-સોનાલી, ગૌતમ-સોનાલી, ગૌતમ-ડાયેંડ્રા અને અલી-ડિમ્પીની પ્રણય-કથાઓનો તેમાં સમાવેશ થાય છે, પરંતુ તેમાંની કોઈ પણ પ્રણય-કથા વધુ લાંબું ચાલી શકી નથી. હવે જ્યારે આ શો પોતાના અંતિમ તબક્કે પહોંચી ગયો છે, ત્યારે એક નવી પ્રેમ-કહાણી નજરે પડી રહી છે અને તે છે ઉપેન તથા કરિશ્માની. જોકે કરિશ્મા તન્ના ભલે તેને મજાકમાં ઉડાડવાની કોશિશ કરતા દેખાયાં, પરંતુ ઉપેનની વાતોમાં લોકોને સચ્ચાઈ નજરે પડે છે.